दीन - हीन पापी मुरूख हम, कएलहुँ बड़ अपराध ।
 क्षमा करू तइयो हे सुरूजदेव दिनकर दिनानाथ ! !
 ठाढ़ पानिमे विनय करै छी ।
 निज अपराधक क्षमा मँगै छी ।
 अरघ नेने छी ठाढ़, करू स्वीकार हे दीनानाथ ।
 क्षमा करू गलती हे सुरूजदेव दिनकर दीनानाथ ! !
 अपना लेल सौभाग्य मँगै छी ।
 अपना खोंइछक लाज मँगै छी ।
 हम अज्ञानी, देव अहाँ छी, होइयौ ने सनाथ ।
 क्षमा करू गलती हे सुरूजदेव दिनकर दीनानाथ ! !
 सिंउथ सिनूरे लाल मँगै छी ।
 कोरा सुन्नर लाल मँगै छी ।
 सिया-धिया अँगना खेलए आ खेलए बाल-गोपाल ।
 क्षमा करू गलती हे सुरूजदेव दिनकर दीनानाथ ! ! 